ગુજરાતના વેપારી જગતમાં મોટું નામ ધરાવનાર રિઝવાન આડતિયા, જેટલા તેમના વેપાર માટે જાણીતા છે તેટલા તેમની સેવાકીય પ્રવૃત્તિ માટે પણ જાણીતા છે. આ માટે રિઝવાન આડતિયા ફાઉન્ડેશન સંસ્થાએ આ વખતે 50 જેટલા સીનિયર સિટિઝનને સિંગાપોર અને મલેશિયાની ટૂર કરાવી હતી. કુલ 7 દિવસની આ ટૂરમાં તેમણે આ તમામ વૃદ્ધજનોની સેવા પણ કરી અને તેમને જલસા પણ કરાવ્યા. સાથે સિંગોપોરની ચાર દિવસની મુલાકાત પછી તેમને ક્રૂઝમાં બેસાડીને મલેશિયા પણ લઇ જવાશે. આ માટે પાસપોર્ટથી લઇને હરવા ફરવાની તમામ જવાબદારી વેપારી રિઝવાનભાઇના ફાઉન્ડેશને જ સંભાળી હતી. નોંધનીય છે કે મૂળ પોરબંદરના રિઝવાનભાઇ હાલ આફ્રિકામાં પોતાનો બિઝનેસ ચલાવે છે.